અક્ષરાનંદ સ્વામી વ્યવહાર કુશળ તથા તજજ્ઞ હોવાથી શ્રીહરિએ તેમને વરતાલના મહંત બનાવ્યા હતા. સ્વામીએ પણ શ્રીહરિની આજ્ઞા પ્રમાણે રહીને વરતાલ મંદિરની સારી સેવા કરી હતી. સ્વામી મહંત હોવા છતાં ‘‘નીચી ટેલ મળે તો માને મોટા ભાગ્ય જો’’ એ પંક્તિ અનુસાર સેવા કરતા. તેમણે નાના મોટા સંતો તથા હરિભક્તોની સંભાવના કરી અંતરનો રાજીપો મેળવ્યો હતો. સ્વામીજી કાયમ વરતાલમાં જ રહેતા. સંવત્‌ ૧૯૧૯ માં ભૌતિક દેહનો ત્યાગ કરી સ્વામીએ પોતાની જીવનલીલા સંકેલી અંતર્ધાન થયા હતા. તેમનો અગ્નિ સંસ્કાર ગોપાળાનંદ સ્વામી અને નિત્યાનંદ સ્વામીના અગ્નિ સંસ્કાર જે જગ્યાએ કર્યો હતો તેમની વચ્ચેની જગ્યામાં અગ્નિ સંસ્કાર કર્યો.